b'\n_START_ARTICLE_\nAlaus\n_START_SECTION_\nUtseende\n_START_PARAGRAPH_\nStore (20-45 millimeter), noks\xc3\xa5 brede, gr\xc3\xa5aktige smellere. Pronotum har gjerne en stor, rund, svart flekk p\xc3\xa5 hver side. Antennene er tr\xc3\xa5dformede og noks\xc3\xa5 korte._NEWLINE_Larvene er sylindriske, glatte med en voksaktige overflate og spredte h\xc3\xa5r, r\xc3\xb8d- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.\n_START_SECTION_\nLevevis\n_START_PARAGRAPH_\nSmellernes larver lever i jorda eller i d\xc3\xb8d ved. Larvene i denne slekten er rovdyr, som angriper andre insektlarver i d\xc3\xb8d ved, blant annet trebukker.\n_START_SECTION_\nUtbredelse\n_START_PARAGRAPH_\nSlekten forekommer i tropiske og varm-tempererte omr\xc3\xa5der over hele Jorda. Noen klassifikasjoner plasserer bare artene fra den Nye verden (18) i slekten Alaus, \xc3\xb8vrige arter blir f\xc3\xb8rte til andre slekter.'